section_heading: Vijetnam
paragraph_text: Ovo je bilo zapravo samo zagrijavanje za veće sukobe u zraku. 7. veljače 1965. kao odgovor na komunističke napade, predsjednik Lyndon Johnson je naredio akciju Flaming Dart. U akciji su sudjelovali i F-105 Thunderchiefi s početkom 8. veljače a to su im ujedno bile i prve misije bombardiranja u Sjevernom Vijetnamu. Kasnije su zračna bombardiranja eskalirala protiv Vijetkonga u obliku akcije Rolling Thunder koja je započela 2. ožujka 1965. Akcija je imala zadatak žestokih udara protiv neprijateljskih položaja no nije se pokazala baš uspješnom; oborena su tri F-105 i dva F-100 eskorta pri čemu su četiri pilota poginula a jedan je bio zarobljen. Naposljetku se pokazala da akcija nije previše utjecala na djelovanja Vijetkonga a broj oborenih zrakoplova nam govori da su čak bili spremni. F-105 je bio dosta omiljen među pilotima, mogao je podnijeti dosta pogodaka te se opet uspješno vratiti kući. 1966. jedan F-105 je bio tako oštećen da mu je nedostajao jedan metar krila, no opet se uspio vratiti u bazu. No velika pritužba kod Thunderchiefa je bila velika potrebna udaljenost da poleti, te iako je mogao postići veliku brzinu na malim visinama bio je jako slabo okretan. Od oružja, F-105 je mogao ponijeti impresivne 340 kilogramske bombe, rakete zrak-zemlja, nevođena raketna zrna te napalm bombe. Mogao je biti opremljen s četiri AIM Sidewinder rakete zrak-zrak. mini|desno|250px|F-105 s bombama